О Б Щ И Н С К И   С Ъ В Е Т  - П Е Р Н И К

Р Е Ш Е Н И Е  № 413

от 17.10.2024 г.

За приемане  на нов Учредителен акт на общинското публично предприятие «ДЕЗИНФЕКЦИЯ» ЕООД с едноличен собственик на капитала - Община Перник   


На основание чл.21 ал.1 т.9 и ал.2 от ЗМСМА и съгласно чл. 147 ал.2, вр. чл. 137 ал.1 т.1 от ТЗ, в качеството си на орган упражняващ правата на едноличния собственик на капитала в общинското публично предприятие «ДЕЗИНФЕКЦИЯ» ЕООД 

ОБЩИНСКИ СЪВЕТ РЕШИ:

[bookmark: _GoBack]1. Приема нов Учредителен акт на общинското публично предприятие «ДЕЗИНФЕКЦИЯ» ЕООД, с който се отменя досега действащия Учредителен акт, като се запазват всички подлежащи на вписване реквизити от статута на дружеството: правна форма; седалище и адрес на управление; предмет на дейност; основна дейност по НКИД; едноличен собственик на капитала; ръководни органи и капитал.
2.  За решенията на едноличния собственик на капитала се изготвя протокол, в писмена форма, без изрична нотариална заверка на подписа и на съдържанието му, в който се вписват в съкратен вид взетите решения. Протоколът се подписва от едноличния собственик на капитала -  Община Перник, който упражнява правата си чрез Общински съвет Перник.
3. На основание чл.60 ал.1 от АПК допуска предварително изпълнение на решението с оглед спазване на сроковете за вписване на промените в статута на общинското публично предприятие «ДЕЗИНФЕКЦИЯ» ЕООД.


Решението е прието на заседание на Общинския съвет, проведено на 17.10.2024г., Протокол № 12 т. 4 от дневния ред и е подпечатано с официалния печат на Общинския съвет.



ПРЕДСЕДАТЕЛ: 
 /Д. ЗАХАРИЕВ/

